CELEX: 32021D1853
Language: el
Date: 2021-10-18 00:00:00
Title: Απόφαση (ΕΕ) 2021/1853 του Συμβουλίου της 18ης Οκτωβρίου 2021 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Αιγύπτου έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης

22.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 374/54
               
            
         ΑΠΟΦΑΣΗ (ΕΕ) 2021/1853 ΤΟΥ ΣΥΜΒΟΥΛΙΟΥ
         της 18ης Οκτωβρίου 2021
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Αιγύπτου έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου (1)(η «συμφωνία») υπεγράφη στις 25 Ιουνίου 2001 και τέθηκε σε ισχύ την 1η Ιουνίου 2004.
                  
               
                     (2)
                  
                  
                     Κατά το συμβούλιο σύνδεσης της 25ης Ιουλίου 2017, η ΕΕ και η Αίγυπτος συμφώνησαν τις προτεραιότητες της εταιρικής σχέσης, όπως ορίζονται στη σύσταση αριθ. 1/2017 του συμβουλίου σύνδεσης (2).
                  
               
                     (3)
                  
                  
                     Και οι δύο πλευρές συμφώνησαν ότι θα πρέπει να παραταθεί η ισχύς των προτεραιοτήτων της εταιρικής σχέσης ΕΕ-Αιγύπτου ως κατευθυντήριου εγγράφου για την εδραίωση της εταιρικής σχέσης, εν αναμονή της έγκρισης νέων επικαιροποιημένων προτεραιοτήτων της εταιρικής σχέσης.
                  
               
                     (4)
                  
                  
                     Βάσει του άρθρου 76 της συμφωνίας, το συμβούλιο σύνδεσης διαθέτει εξουσία λήψεως αποφάσεων για την επίτευξη των στόχων της συμφωνίας.
                  
               
                     (5)
                  
                  
                     Το συμβούλιο σύνδεσης πρόκειται να εκδώσει σύσταση με γραπτή διαδικασία για την παράταση της ισχύος των προτεραιοτήτων της εταιρικής σχέσης έως ότου εγκριθούν νέες επικαιροποιημένες προτεραιότητες της εταιρικής σχέσης από το συμβούλιο σύνδεσης.
                  
               
                     (6)
                  
                  
                     Κρίνεται σκόπιμο να καθοριστεί η θέση που θα πρέπει να ληφθεί εξ ονόματος της Ένωσης στο συμβούλιο σύνδεσης, καθώς η σύσταση του συμβουλίου σύνδεσης θα παράγει έννομα αποτελέσματα.
                  
               
                     (7)
                  
                  
                     Η θέση της Ένωσης στο πλαίσιο του συμβουλίου σύνδεσης θα πρέπει επομένως να βασιστεί στο σχέδιο σύστασης του συμβουλίου σύνδεσης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στο πλαίσιο του συμβουλίου σύνδεσης που συστάθηκε με την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, όσον αφορά την παράταση της ισχύος των προτεραιοτήτων της εταιρικής σχέσης ΕΕ-Αιγύπτου έως ότου εγκριθούν νέες επικαιροποιημένες προτεραιότητες της εταιρικής σχέσης από το υμβούλιο ύνδεσης, βασίζεται στο σχέδιο σύστασης του Συμβουλίου Σύνδεσης (3).
         
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Λουξεμβούργο, 18 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  ΕΕ L 304 της 30.9.2004, σ. 39.
         
            (2)  Σύσταση αριθ. 1/2017 του συμβουλίου σύνδεσης ΕΕ-Αιγύπτου, της 25ης Ιουλίου 2017, για τη συμφωνία σχετικά με τις προτεραιότητες της εταιρικής σχέσης ΕΕ-Αιγύπτου (ΕΕ L 255 της 3.10.2017, σ. 26).
         
            (3)  Βλέπε έγγραφο ST 12260/21 στον ιστότοπο http://register.consilium.europa.eu.